|  |  |  |
| --- | --- | --- |
| Styre, råd og utval  **Ålhus og Helgheim sokneråd** | Møtestad  Skei misjonshus | Møtedato  **28.02.2022** |
| Arkiv nr. | Møtestart  19.00 | Møteslutt  22.30 |

Til stades på møtet:

|  |
| --- |
| Desse møtte:  Aud Anny Tveit Solheimsnes, Nina Årseth Solheim, Reidun Gravdal Nedrebø, Merete Oline Helgheim, Arvid Tveit, Ellinor Østenstad, Astrid Aardalsbakke Feldt, Steinar Dvergsdal, Hildegunn Huus, Svein Årdalsbakke, Maria Sture og Silje Sørebø, Trond Herløsund |
| Meldt forfall:  Irene Muren Knapstad, Britt-Jannicke S. Lundal, Erna Dvergsdal Krøke |
| **Saker:** **01/22 – 14/22** |

Utskrifter:

|  |
| --- |
| Faste- og vara medlemmar (jf lister). |

Astrid Feldt opna møtet med ei bøn av Ester Henriksen.

**Sak 01/22 Godkjenning av innkalling.**

Innkallinga vart godkjend utan merknader.

**Sak 02/22** **Godkjenning av referat 23.11.2021**

Referatet vart godkjend utan merknader.

**Sak 03/22** **Ass. kyrkjeverje** **Trond Herløsund orienterer om økonomi i sokna/ budsjett.**

Trond Herløsund orienterte med utgangspunkt i vedlagt sakspapir.

Rekneskap 2021

* Til vanleg går konfirmasjonsarbeidet ikkje i null, men litt i minus. På grunn av avlyste konfirmantarrangement / korona har vi kanskje gått i null no.
* Fellesrådet har ført over overskot til Ålhus sokn pga. vakanse for 2021. Dette dekkjer opp underskotet som har vore i Jølster tidlegare. I utganspunktet er det berre 10 % av eit overskot som kan overførast til neste år. Tidlegare har vi kjøpt materiell når vi har hatt vakanse / overskot av midlar.
* Vi har ikkje øyremerka offer til trusopplæring, men det som går til kyrkjelydsarbeidet vert mellom anna nytta til dette.
* Det har kome nokre ikkje planlagde tilskot frå fellesrådet, og desse midlane er sette av til fond.
* Det er ei stor auke i summen av offer til føremål utanfor kyrkjelyden mellom 2020 og 2021. Dette har å gjere med fordeling av kva føremål offera skal gå til.
* Helgheim sokn har fått kr 5000,- til sekretær og kr 3000,- i husleige.
* Ved mindreforbruk kan midlar gå til avsetnad i fond - til seinare bruk til same føremål.
* Disposisjonsfondet er ei oppsamling av mindreforbruk frå tidlegare år. Dette er eit ubunde fond.
* Båe sokneråda må gjere eige vedtak på rekneskap for 2021.
* For Helgheim sokn kan ein kontakte banken å prøve å få til ein meir gunstig avtale om renter på Anne Marie Sundes minnefond.
* Fondet «Barn og Ungdom Diakoni Jølster» kan nyttast til tiltak / løn i sokna, slik sokna sjølv vil. Her står det rundt 240.000,-
* Ålhus sokn har eit blomefond, men det er tomt. Helgheim sokn har vore medvitne på blomefondet dei siste åra, og har mellom annan gjennom offer fått inn midlar.
* Det kan vere lurt å snakke med gravferdsbyråa om at det er mogleg å gje til blomefondet i samband med gravferd, dersom ein ynskjer det.
* Blomefond kan vere ei sak til årsmøta.
* For innkjøp av større ting må soknerådet gjere vedtak. Sokneråda styrer over eigne midlar.
* Mindre innkjøp og reparasjonar kan sokna melde inn til administrasjon/kyrkjeverje i Førde.
* Drift og vedlikehald er fellesrådet sitt ansvar.

Budsjett 2022

* Kyrkjelydane brukte ikkje pengar på Jazz på Jølst i fjor.
* Det manglar midlar på post 38400 – tilskot frå fellesrådet. Dette må førast inn i budsjettet. Kr. 8000,- til Helgheim sokn, og kr. 5000,- til Ålhus sokn. Sokna ynskjer førebels å ha dette liggjande som eit overskot i budsjetta.
* Inventar og utstyr er normalt ikkje ein post sokna skal bruke midlar på.
* Det kjem dobbelt opp med innkomer for konfirmantane fordi to konfirmantkull betaler i 2022.
* Sokna kan gjere vedtak om bruk av midlar seinare, og justere budsjettet etter dette. Revisor ynskjer vedtak når sokneråda går ut over budsjett.

**Sak 04/22** **Økonomiskriv frå kyrkjeverje**

Sokneråda er bedne om å kome med innspel/ tilbakemeldingar innan 04.03.

Trusopplæring

* Dette bør vere likt for alle sokna.
* Midlane bør gå til trusopplæring, og løn til tilsette for å drive dette arbeidet. Midlane bør ikkje gå til ting som ville vore der uavhengig av trusopplæringa – til dømes generelle kontorutloger som telefon, straum og internett.
* Midlane kan gå til nokre særskilde kontorutloger – til dømes porto for utsending av materiell knytt til trusopplæring, eller relevant datalisens.
* Ved overskot bør ein heller sende midlane tilbake enn å bruke dei til dømes på straum.
* Punkt 4 i framlegg for prinsipp for økonomi i trusopplæringa – der overskot skal gå til kontor – bør fjernast.
* Det er ynskje om å få vite meir om kva prinsipp som skal liggje til grunn for fordelingsnykelen for trusopplæringsmidlar.
* Med bakgrunn i ordskiftet til denne saka, gjev Silje i samråd med soknerådsleiarane ei tilbakemelding til kyrkjeverja.
* Vi viser også til vedtak frå trusopplæringsutvalet.

Diakonale aktivitetar

* Framlegget er at sokna får tilskot til diakonal aktivitet etter medlemstal.
* Ålhus og Helgheim sokneråd stør dette framlegget.

Kyrkjemusikalsk arbeid

* Ålhus og Helgheim sokneråd set av midlar til dette i budsjetta.

**Sak 05/22 Søknad til bispedømme om å få overført fleire av dei ubrukte trusopplæringsmidlane til neste år.**

* Silje har skrive framlegg til søknad om å få overført kr. 40.000,- til innkjøp av materiell, og til forestilling med Kirkerottene i 2022.
* Vi kan leggje til at vi òg ynskjer å kjøpe inn materiell som vi treng i 2023, og leggje inn dei resterande ubrukte kr. 37.000,- til dette i søknaden.
* Vi kan leggje til at vi ynskjer å auke / få opp igjen aktivitet blant barn og unge med desse midlane.
* Silje legg til endringane frå sokneråda i søknaden, og sender denne til Bjørgvin bispedøme.

**Sak 06/22 Økonomiplanen 2022-25**

Sokneråda er bedne om å kome med innspel innan 04.03

* Det ligg an til kutt i løyving frå kommunen til Kyrkja frå 2023 og framover.
* Vi budsjetterer framover etter det nivået vi ligg på i dag, og viser at vi har bruk for midlane. Vi kan ikkje ende opp med at for småe løyvingar fører til forfall som til dømes overgrodde kyrkjegardar, slik situasjonen er i nokre andre kommunar.
* Det er mogleg å søkje om ekstra løyvingar frå kommunen til naudsynte tiltak, til dømes måling av kyrkjene.
* Det er problematisk med dørbladet i handikapinngangen til Helgheim kyrkje. No i vinter har døra vore fuktig også på innsida. Tiltak knytt til dette står i økonomiplanen for 2023.
* Alle utelys er byta til LED-lys i Sunnfjord.
* Austsida av Ålhus kyrkje manglar lys. Her har det vore lys før.
* Det skulle vore planta nokre nye tre ved Ålhus kyrkje.

**Sak 07/22Bruk av «aktivitetstilskot» til sokna** (Ålhus: kr. 24 000,- Helgheim kr. 21 000)

Kva ynskjer vi å bruke desse pengane til?

* Midlane er meint å få opp aktivitet i soknet.
* Konfirmantane frå i fjor kunne kanskje fått ei reunion-samling. Denne kan eventuelt vere felles med konfirmantane i år. Til dømes LAN-party eller gokart.
* Programkoordinator Daniel i KFUK/KFUM har mange gode idear om kva ein kan gjere for born og ungdom.

**Sak 08/22 Bruk av kulturmidlar frå OVF**

* Dette er midlar frå Opplysningsvesenets fond som må nyttast til kulturarrangement i kyrkja, helst i samarbeid med Jølster litterære folkeakademi eller Rom for Ord. Silje har søkt om to arrangement i kvart sokn: Systrene Veiteberg og Per Arne Dahl i Helgheim sokn, Brynjulf Jung Tjønn og Helga Samset i Ålhus sokn.
* Vi bør bruke kyrkjeromma til arrangementa.
* Andre lokale – grendahus eller misjonshus – kan også vere aktuelle.
* Vi kan gjerne invitere inn publikum frå heile Sunnfjord.
* Soknerådet ynskjer å jobbe ut ifrå planen som Silje har sett opp.
* Silje inviterer med Jølster litterære folkeakademi som medarrangør.

**Sak 09/22 Teaterførestilling med Kirkerottene**

* Førestillinga er booka, men vi har ikkje skrive avtale enno.
* Prisen for ei førestilling er kr. 17.250,-. Vi håpar å få dette dekt av trusopplæringsmidlar frå i fjor.
* Tid og stad vert laurdag 2. april klokka 13.00 på Vassenden kyrkjesenter.
* Førestillinga kan vere gratis for barn under 18 år. Vaksne betaler kr. 100,-.

**Sak 10/22 Kirkens Nødhjelps Fasteaksjon (tysdag 5.april?).**

* Det er høve til å gå frå dør til dør i år.
* Det står tysdag i planen til konfirmantane. Vi held på denne dagen.
* Erna Dvergsdal Krøke og Aud Anny Tveit Solheimsnes er kontaktar for aksjonen. Marta Fimreite har vore kontakt før.
* Silje har lister over konfirmantar og konfirmantforeldre.

**Sak 11/22 Konfirmantfest 23. april**

Gjennomføring og fordeling av ansvar

* Det har pleidd å vere konfirmantforeldra frå fjoråret som har baka og stilt opp. Konfirmantane i fjor hadde ikkje fest. Skal vi framleis be dei stille opp? Vi ynskjer å spørje dei likevel – forklare situasjonen og oppmuntre til å hjelpe dei som er konfirmantar i år.
* Vi kan også spørje konfirmantforeldra frå året før det – dei som hadde fest for sine konfirmantar, men ikkje hjelpte til i fjor.
* Vi ynskjer, så langt det er mogleg, å få folk til å stille på dugnad med suppe og kake. Soknerådet tok ei rask røysting over dette. Ved behov for å forenkle, lagar vi til suppe med is til dessert i staden.
* Vi brukar ikkje eingongstallerkenar.
* Målfrid må få hjelp på kjøkenet, og vere med å avgjere kor høgt ambisjonsnivå vi kan ha.
* Astrid, Irene og Silje må snakke saman og planleggje organisering av festen.

**Sak 12/22 Medarbeidarsamling**

* Vi har pleidd å ha samling kvart anna år.
* Vi utset denne saka til neste møte.

**Sak 13/22 Kyrkjelydstur**

* Vi utset denne saka til neste møte.

**Sak 14/22 Meldingar:**

* Tårnagenthelga er flytta frå 29.05 til 22.05
* Referat frå møte i trusopplæringsutvalet

Maria Sture

møteskrivar